Càritas organitza un concert de música medieval per recaptar fons | Mataró Ràdio
Dg, 15/02/2015 - 13:00
Avui diumenge l’església de Sant Josep acollirà un concert solidari de Música Medieval organitzat per Càritas Interparroquial. Un recorregut per les danses i cançons dels segles XII i XIII que serà interpretat amb instruments propis de l’època. Així doncs, es podran veure instruments com l’orgue portatiu, la musa, la fídula o la guimbarda, entre d’altres, a mans de professionals experts en música medieval. És el cas, per exemple, de la mataronina Cristina Alís, pianista especialitzada en teclats medievals i últimament centrada en la investigació musical de l’època. Alís, de fet, a través de les seves investigacions ha reproduït i encarregat construir l’orgue portatiu que tocarà aquest mateix diumenge. La mataronina, resident a Basilea, és també professora i codirectora del curs Internacional d’Interpretació Musical de Besalú.
L’entrada al concert serà lliure, donant la opció als assistents de fer una aportació voluntària en favor de Càritas. El concert arrencarà a les 18h.
Càritas, concert